[{"text_idx": "#000000", "text": "TAI: Liikumiso\u0303petajate panus laste arengusse on ma\u0308rgatav"}, {"text_idx": "#000002", "text": "Koolieelne lasteasutus on suure osa kahe- kuni kuueaastaste laste igapa\u0308evane keskkond, kus lapsed veedavad valdava osa pa\u0308evast, millest liikumine on lahutamatu osa. \u201cLiikumisoskusi tuleb o\u0303petada ja arendada ning need ei arene ajas nii o\u0308elda automaatselt. Kehalise aktiivsuse oluliseks eelduseks on juba varajases lapseeas omandatud liikumisoskused,\u201c selgitas TAI laste ja noorte valdkonna vanemspetsialist Alice Haav. Mida vilunumad on lapse liikumisoskused, seda vo\u0303imekam ja aktiivsem on ta oma igapa\u0308evases tegevuses ning julgem ja enesekindlam liikumises. Selle juures on oluline roll last u\u0308mbritsevatel ta\u0308iskasvanutel, nende teadmistel, oskustel ja hoiakutel ning ka igapa\u0308evasel keskkonnal \u2013 kodu ja lapsevanemate ko\u0303rval on ta\u0308htsal kohal ka lasteaed."}, {"text_idx": "#000003", "text": "Seeto\u0303ttu on oluline, et ko\u0303igis lasteaedades oleks laste tervise edendamiseks sh kehalise arengu soodustamiseks mitmekesised vo\u0303imalused. To\u0303enduspo\u0303hise info saamiseks viis TAI 2017. aasta kevadel la\u0308bi uuringu \u201eLasteaia keskkonnatingimuste ja o\u0303ppe-kasvatustegevuse mo\u0303ju laste kehalisele arengule kooliks ettevalmistavas ru\u0308hmas\u201c. Uuring viidi la\u0308bi u\u0308le-eestilisena, selles osales 704 last ja 85 o\u0303petajat 44 lasteaiast."}, {"text_idx": "#000004", "text": "Selgus, et liikumiso\u0303petaja ametikohaga lasteaedades on enamikul liikumiso\u0303petajatel ka liikumisvaldkonna haridus. Selliseid lasteaedu oli 22. Lasteaedades, kus liikumiso\u0303petaja ametikohta ei ole ja liikumistunde annavad na\u0308iteks ru\u0308hmao\u0303petajad, puudub enamikul neist o\u0303petajatest vastava valdkonna eriharidus ning ta\u0308iendkoolitustel osaletakse harvem."}, {"text_idx": "#000005", "text": "\u201eTulemuste po\u0303hjal saab o\u0308elda, et lasteaias liikumistunde andval o\u0303petajal kehalise kasvatuse vo\u0303i liikumisvaldkonna hariduse olemasolu on va\u0308ga ta\u0308htis. Samuti on oluline, et o\u0303petajad osaleksid liikumisvaldkonna ta\u0308ienduskoolitustel, mille vajadust kinnitasid ka o\u0303petajad ise,\u201c kommenteeris Haav."}, {"text_idx": "#000006", "text": "Lasteaia fu\u0308u\u0308silise keskkonna seisukohast mo\u0303jutavad laste kehalist arengut positiivselt liikumistegevusteks sobivate ruumide, alade ning vahendite mitmekesisus, ka\u0308ttesaadavus ja seisukord. Liikumiso\u0303petajaga lasteaedades on viimase ku\u0308mne aasta jooksul tehtud oluliselt rohkem muudatusi laste liikumistingimuste parandamiseks. Ko\u0303ige rohkem on need muudatused seotud erinevate vahendite soetamisega. Juurde on ehitatud ka spordiva\u0308ljakuid ja muid liikumisalasid ning nendes lasteaedades on rohkem spetsiaalseid liikumistegevuseks kohandatud ruume vo\u0303i vo\u0303imlaid."}, {"text_idx": "#000007", "text": "O\u0303ppekasvatusto\u0308o\u0308 osas mo\u0303jutab laste arengut positiivselt sagedasem spordiu\u0308rituste korraldamine lasteaias, aastaringselt kaks korda pa\u0308evas o\u0303ues ka\u0308imine. Samuti on olulised struktureeritud liikumistundide toimumine ja muud liikumisega seotud tegevused ning laste osalemine ta\u0308iendavatel treeningutel."}]